b'\n_START_ARTICLE_\nIncontrollados\n_START_PARAGRAPH_\nIncontrollados (ofte skrevet som incontrollados) var et dansk hardcore punk band der var aktive mellem 1999 og 2002. De startede "Los Incontrollados" (eneste politiske hardcore band i svendborg dengang) som duo inkluderende Nikolaj p\xc3\xa5 trommer og Dalle p\xc3\xa5 guitar og vokal, og n\xc3\xa5ede kun at spille \xc3\xa9n rigtig koncert som duo f\xc3\xb8r de m\xc3\xb8dte Lasse ("Las Ballade") i Ungdomshuset i k\xc3\xb8benhavn som overtog mikrofonen. Efter at have optaget musikken til "Demo 1" og compilationen "Spand" med Pansersv\xc3\xa6rn og Aggressive Turns, fik de et tilbud fra Johan om at spille i roskilde men de ville i starten ikke rigtig fordi de ikke havde nogen bassist. Johan tog derfor bassen den aften og efter koncerten fortsatte han som bassist i Incontrollados. Nu var line-up\'pet fuldendt og Incontrollados begyndte at spille alle steder hvor de kunne f\xc3\xa5 sat en str\xc3\xb8m-generator op; pladser,parker,fortove,p\xc3\xa5 skraldespande,til demoer, p\xc3\xa5 skoler og p\xc3\xa5 r\xc3\xa5dhuse (bl.a.danmarks-turn\xc3\xa9en p\xc3\xa5 fem shows p\xc3\xa5 en dag med gigs bl.a.p\xc3\xa5 Svendborg- og Frederiksberg R\xc3\xa5dhus). Senere blev "Demo 2" lavet og Incontrollados udgivede ogs\xc3\xa5 7"\'en "Hvem Vil Det Gavne?" p\xc3\xa5 Kick\'n\'Punch Recods i 2002 som senere blev udsolgt. Efter udgivelserne blev Incontrollados ved med at spille mange koncerter, men "enden p\xc3\xa5 komedien" kom da bandet kom i en indbyrdes sl\xc3\xa5skamp under et show i Odense i 2002, hvor de afbr\xc3\xb8d koncerten og blev opl\xc3\xb8st med det samme backstage. De forskellige medlemmer gik senere ind i andre danske punk bands.'